《归自真州道中用前韵简诸故人》
宋代·章甫

閒愁生旅怀，薄酒安能陶。
篮舆赴归期，历历山路高。
风雨道旁憩，倏然思故交。
官闲相聚首，怀我登顿劳。
辩论杂嘲谑，诗词兼雅骚。
人生几何时，容易生二毛。
方今天子圣，登用皆夔臯。
愿君各努力，去矣道群豪。
我生苦畏事，屏处如逋逃。
纵复技痒存，敢念麻姑搔。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。